Na temelju članka 51., stavka 1. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20, 5/21) Općinsko vijeće Općine Kalnik na 7. sjednici održanoj 26. svibnja 2022. donijelo je

**ODLUKU**

**o načinu utvrđivanja osnovne plaće radnika**

**u Dječjem vrtiću „Kalnički jaglac“**

**Članak 1.**

Ovom Odlukom utvrđuje se način utvrđivanja osnovne plaće radnika u Dječjem vrtiću „Kalnički jaglac“ (u daljnjem tekstu: Dječji vrtić).

**Članak 2.**

 Osnovna bruto plaća radnika utvrđuje se umnoškom koeficijenta radnog mjesta i osnovice, uvećano za 0,5% za svaku navršenu godinu radnog staža.

**Članak 3.**

 Pri određivanju koeficijenata za pojedino radno mjesto, uzima se u obzir opseg i složenost poslova, odgovornost i samostalnost u obavljanju poslova, stručna sprema i radno iskustvo koji se traže za pojedino radno mjesto te ostali elementi koji definiraju radno mjesto.

**Članak 4.**

 Za radnike Dječjeg vrtića određuju se sljedeći koeficijenti za obračun plaće:

|  |  |  |
| --- | --- | --- |
| Red.br. | Radno mjesto | Koeficijent |
| 1. | Ravnatelj VSS/VŠS | 2,19 |
| 2.  | Stručni suradnik - pedagog VSS | 2,19 |
| 3. | Zdravstveni voditelj VŠS | 2,15 |
| 4. | Odgojitelj VSS/VŠS | 1,72 |
| 5. | Odgojitelj (srodni) | 1,55 |
| 6. | Spremačica/servirka | 1,20 |

**Članak 5.**

 Osnovicu za obračun plaće utvrđuje odlukom općinski načelnik.

**Članak 6.**

 Sredstva za plaće radnika doznačuju se Dječjem vrtiću na temelju dostavljenog zahtjeva u kojem iznos sredstava potrebnih za plaću mora biti iskazan u bruto iznosu, uz koji se obavezno prilaže obračun plaće radnika.

**Članak 7.**

 Za svako zapošljavanje radnika (na određeno ili neodređeno vrijeme) Dječji vrtić mora dobiti prethodnu suglasnost osnivača.

**Članak 8.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE**

**OPĆINE KALNIK**

KLASA: 601-02/22-01/07

URBROJ: 2137-23-22-2

Kalnik, 26. svibnja 2022.

**PREDSJEDNICA:**

Olinka Gjigaš